CELEX: 22017D1817
Language: da
Date: 2015-12-11 00:00:00
Title: Det Blandede EØS-Udvalgs afgørelse nr. 306/2015 af 11. december 2015 om ændring af bilag II (Tekniske forskrifter, standarder, prøvning og certificering) til EØS-aftalen [2017/1817]

12.10.2017   
               
               
                  DA
               
               
                  Den Europæiske Unions Tidende
               
               
                  L 263/18
               
            DET BLANDEDE EØS-UDVALGS AFGØRELSE
      Nr. 306/2015
      af 11. december 2015
      om ændring af bilag II (Tekniske forskrifter, standarder, prøvning og certificering) til EØS-aftalen [2017/1817]
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Europa-Parlamentets og Rådets forordning (EU) nr. 251/2014 af 26. februar 2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter og om ophævelse af Rådets forordning (EØF) nr. 1601/91 (1) skal indarbejdes i EØS-aftalen.
               
            
                  (2)
               
               
                  Forordning (EU) nr. 251/2014 ophæver Kommissionens forordning (EØF) nr. 1601/91 (2), som er indarbejdet i EØS-aftalen, og som derfor skal slettes fra aftalen.
               
            
                  (3)
               
               
                  Denne afgørelse vedrører lovgivning om spiritus. Lovgivning vedrørende spiritus gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein, jf. indledningen til kapitel XXVII i bilag II til EØS-aftalen. Denne afgørelse finder derfor ikke anvendelse på Liechtenstein.
               
            
                  (4)
               
               
                  Bilag II til EØS-aftalen bør derfor ændres —
               
            VEDTAGET DENNE AFGØRELSE:
      Artikel 1
      I kapitel XXVII i bilag II til EØS-aftalen foretages følgende ændringer:
      
                  1)
               
               
                  Følgende indsættes efter punkt 9a (Kommissionens gennemførelsesforordning (EU) nr. 716/2013):
                  
                              »9b.
                           
                           
                              
                                 32014 R 0251: Europa-Parlamentets og Rådets forordning (EU) nr. 251/2014 af 26. februar 2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter og om ophævelse af Rådets forordning (EØF) nr. 1601/91 (EUT L 84 af 20.3.2014, s. 14).
                              Bestemmelserne i forordningen gælder i forbindelse med denne aftale med følgende tilpasninger:
                              
                                           
                                       
                                       
                                          De pågældende EFTA-stater opfordres til at sende observatører til møderne udvalget for aromatiserede vinprodukter, som beskæftiger sig med de anliggender, der er omfattet af de fællesskabsretsakter, der henvises til i aftalen. Repræsentanterne for EFTA-landene deltager fuldt ud i udvalgets arbejde, men har ingen stemmeret.«
                                       
                                    
                        
            
                  2)
               
               
                  Punkt 3 (Rådets forordning (EØF) nr. 1601/91) udgår.
               
            Artikel 2
      Den islandske og den norske udgave af forordning (EU) nr. 251/2014, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den 12. december 2015, forudsat at alle meddelelser er indgivet, jf. EØS-aftalens artikel 103, stk. 1 (*1).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den 11. december 2015.
         
            
               På Det Blandede EØS-Udvalgs vegne
            
            Oda SLETNES
            
               Formand
            
         
      
      
         (1)  EUT L 84 af 20.3.2014, s. 14.
      
         (2)  EUT L 149 af 14.6.1991, s. 1.
      
         (*1)  Ingen forfatningsmæssige krav angivet.